****

**REPUBLIKA HRVATSKA**

DRŽAVNI ZAVOD ZA MJERITELJSTVO

Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/17 i 89/19), a vezano uz raspisani Javni natječaj, KLASA: 112-03/22-02/08, URBROJ: 558-01/1-22-1, od ­­­­­­02. studeni 2022. godine za prijam službenika u državnu službu u Državni zavod za mjeriteljstvo, objavljuje se

**OPIS POSLOVA RADNOG MJESTA, PODACI O PLAĆI, SADRŽAJU I NAČINU TESTIRANJA TE PRAVNI I DRUGI IZVORI ZA PRIPREMANJE KANDIDATA ZA TESTITANJE**

NAPOMENA: Mjesto i vrijeme održavanja testiranja bit će objavljeno najmanje 5 dana prije testiranja na web stranici Državnog zavoda za mjeriteljstvo (<https://dzm.gov.hr>)

***GLAVNO TAJNIŠTVO***

***SLUŽBA ZA PRAVNE, OPĆE I TEHNIČKE POSLOVE***

***Odjel za informatičke i opće poslove***

1. ***Viši informatički referent*** *-1 izvršitelj/ica na neodređeno vrijeme*

OPIS POSLOVA:PRAVNI IZVORI ZA TESTIRANJE:

* obavlja poslove koji se odnose na administriranje i održavanje računalnog i mrežnog sustava,
* obavlja poslove održavanja programske i strojne opreme,
* prikuplja informacije o novim potrebama programa, instalira i prilagođava aplikacije,
* obavlja poslove pripreme i instalacije informatičke opreme, dodjeljivanje mrežnih resursa računalnoj opremi, omogućavanja i upravljanja pravom pristupa korisnika,
* obavlja poslove održavanja zaštite i sigurnosti podataka, informacija i opreme,
* surađuje pri izradi i održava web stranice, planira, predlaže, objavljuje i nadzire sadržaj koji će se objaviti na web stranicama Zavoda te surađuje i objavljuje sadržaje na središnjim državnim portalima,
* pruža informatičku i korisničku podršku,
* provodi odgovarajuću dokumentiranost sustava,
* obavlja poslove edukacije službenika,
* obavlja i druge poslove po nalogu nadređenih

a)  provjere znanja, sposobnosti i vještina bitnih za obavljanje poslova radnog mjesta

  Literatura:

* Zakon o državnoj informacijskoj infrastrukturi („Narodne novine“, broj 92/14)
* Uredba o organizacijskim i tehničkim standardima za povezivanje na državnu informacijsku infrastrukturu („Narodne novine“, broj 60/17)
* Zakon o informacijskoj sigurnosti („Narodne novine“, broj 79/07)
* Uredba o mjerama informacijske sigurnosti („Narodne novine“, broj 46/08)

Testiranje će se provesti u pisanom obliku.

b) provjera znanja rada na osobnom računalu

Provjera znanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook) provest će se u pisanom obliku.

c) provjera poznavanja engleskog jezika

Provjeru poznavanja engleskog jezika provest će profesor stranog jezika zaposlen u ovom Zavodu. Testiranje će se provesti u pisanom obliku.

***PODRUČNA MJERITELJSKA SLUŽBA RIJEKA***

***Odjel za mjerila mehaničkih veličina***

1. ***Viši stručni savjetnik*** *- 1 izvršitelj/ica na neodređeno vrijeme*

OPIS POSLOVA:

* priprema materijale za izradu stručnih mišljenja i objašnjenja u vezi s primjenom i provedbom zakona i drugih propisa iz djelokruga Službe,
* prati stanje u području mjeriteljstva vezano za stručno područje mehaničkih veličina,
* obavlja najsloženije poslove koji se odnose na ovjeravanje mjerila i mjernih sustava u stručnom području iz djelokruga Odjela,
* obavlja najsloženije poslove koji se odnose na izvanredno ispitivanje zakonitih mjerila u uporabi u stručnom području iz djelokruga Odjela,
* obavlja najsloženije poslove koji se odnose na službena mjerenja u stručnom području mehaničkih veličina,
* obavlja najsloženije poslove koji se odnose na ispitivanje mjerila na temelju zahtjeva mjeriteljske inspekcije u stručnom području iz djelokruga Odjela,
* prati stanje u ovlaštenim tijelima za poslove ovjeravanja zakonitih mjerila i/ili poslove pripreme zakonitih mjerila za ovjeravanje i predlaže poboljšanja iz stručnog područja Odjela,
* po potrebi sudjeluje u postupku radi odobrenja tipa mjerila,
* sudjeluje u radu stručnih komisija za ocjenjivanje osposobljenosti ovlaštenih tijela za ovjeravanje zakonitih mjerila i/ili poslove pripreme zakonitih mjerila za ovjeravanje,
* obavlja druge poslove po nalogu nadređenih

PRAVNI IZVORI ZA TESTIRANJE:

a)  provjere znanja, sposobnosti i vještina bitnih za obavljanje poslova radnog mjesta

  Literatura:

* Zakon o mjeriteljstvu („Narodne novine“, broj 74/14 i 111/18)
* Pravilnik o mjernim jedinicama („Narodne novine“, broj 88/15 i 16/20)

Testiranje će se provesti u pisanom obliku.

b) provjera poznavanja rada na osobnom računalu

Provjera poznavanja rada na računalu i to na alatima paketa Microsoft Office 2016 (Microsoft Word, Microsoft Excel i Microsoft Outlook) provest će se u pisanom obliku.

c) provjera znanja engleskog jezika

Provjeru znanja engleskog jezika provest će profesor stranog jezika zaposlen u ovom Zavodu.

Testiranje će se provesti u pisanom obliku.

**PODACI O PLAĆI**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), plaću radnih mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za obračun plaće za državne službenike i namještenike iznosi 6.663,47 kuna bruto, a utvrđena je Kolektivnim ugovorom za državne službenike i namještenike („Narodne novine“, broj 112/17, 12/18, 02/19 , 119/19, 66/20, 56/22 i 127/22 – Dodatak I).

Koeficijenti složenosti poslova radnih mjesta iz Javnog natječaja, sukladno Uredbi o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01, 71/01, 89/0, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 79/19 i 63/21), na temelju članka 144. Zakona o državnim službenicima („Narodne novine“, br. 92/05, 107/07, 27/08, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15 - Odluka i Rješenje Ustavnog suda RH, 61/17, 70/19, 98/19) su:

- viši informatički referent rbr. 1. - 0,970

- viši stručni savjetnik, rbr. 2. -1,523

Sukladno odredbi članka 110. Zakona o državnim službenicima i namještenicima, u vezi s člankom 144. stavkom 1. Zakona o državnim službenicima vježbenik za vrijeme trajanja vježbeničkog staža ima pravo na 85% plaće poslova radnog mjesta najniže složenosti poslova njegove vrste.

**SADRŽAJ I NAČIN TESTIRANJA**

Provjera znanja, sposobnosti i vještina kandidata/kinja te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Druga faza testiranja sastoji se od provjere znanja rada na računalu i provjere poznavanja engleskog jezika (radno mjesto br. 1). Za radno mjesto br. 2 sastoji se od provjere znanja engleskog jezika i provjere poznavanje rada na računalu.

U prvu fazu testiranja upućuju se kandidati/kinje koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere znanja, sposobnosti i vještina vrednuje se bodovima od 0 do 10. Smatra se da je kandidat/kinja zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat/kinja koji/a ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati/kinje koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako se traži veći broj izvršitelja, taj se broj povećava za broj traženih izvršitelja. Ako je u drugoj fazi testiranja zadovoljilo manje od 10 kandidata, na razgovor (intervju) će se pozvati svi kandidati koji su zadovoljili u drugoj fazi testiranja. Svi kandidati koji je dijele 10. mjesto nakon provedenog testiranja u prvoj i drugoj fazi pozvat će se na razgovor (intervju).

Komisija u razgovoru (intervju) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovu dosadašnjem radu.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio na intervjuu ako je dobio najmanje 5 bodova.

Nakon provedenog razgovora (intervjua) Komisija utvrđuje rang-listu kandidata prema ukupnom broju bodova ostvarenih na testiranju i razgovoru (intervjuu).

**PRAVILA TESTIRANJA**

Po dolasku na provjeru znanja od kandidata/kinja će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima/kinjama će biti podijeljena pitanja.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* razgovarati s ostalim kandidatima/kinjama, niti na bilo koji način remetiti koncentraciju kandidata/kinja.

Ukoliko pojedini kandidat/kinja prekrši naprijed navedena pravila bit će udaljen s provjere znanja, a njegov/njezin rezultat Komisija neće priznati niti ocjenjivati.